Μουσείο Σχολικής Ζωής και Εκπαίδευσης

Το Μουσείο Σχολικής Ζωής και Εκπαίδευσης  (Αγίας Φιλοθέης 17, Πλάκα, Αθήνα)  ιδρύθηκε το 2014. Υπάγεται στο ΕΚΕΔΙΣΥ  (Εθνικό Κέντρο Έρευνας και Διάσωσης σχολικού υλικού)  και στο Υπουργείο Παιδείας και Θρησκευμάτων. Συμμετέχει στο Δίκτυο Μουσείων και Πολιτιστικών Φορέων Ιστορικού Κέντρου Αθηνών. Είναι νέο Μουσείο  και λειτουργεί στην παραπάνω διεύθυνση  από 17/1/2022.

Σκοπός 
Το  Μουσείο  Σχολικής Ζωής και Εκπαίδευσης  συντηρεί, ερευνά, προβάλλει και εκθέτει την υλική και άυλη κληρονομιά  της ιστορίας της Σχολικής Εκπαίδευσης και της Σχολικής Ζωής του Ελληνισμού (17ος-20ος αι.)  μέσω της  συλλογής, μελέτης, διατήρησης, έκθεσης τεκμηρίων  και της γνωστοποίησης της κληρονομιάς αυτής  προς κάθε ενδιαφερόμενο, σχολείο, οργανισμό, πολίτη, στην Ελλάδα και το Εξωτερικό . Στοχεύει επίσης, στη  μελέτη, την εκπαίδευση, την ψυχαγωγία και  την επίτευξη μιας  σύγχρονης  προσέγγισης του εκπαιδευτικού παρελθόντος στην αλληλεπίδρασή του με το παρόν και το μέλλον, ικανοποιώντας ταυτόχρονα την ανάγκη για τη δημιουργία ενός μόνιμου αρχείου, σχετικού με τα ανθρώπινα επιτεύγματα, στο χώρο ενδιαφέροντός του.

Φιλοσοφία 
Η φιλοσοφία της λειτουργίας του Μουσείου Σχολικής Ζωής και Εκπαίδευσης είναι να υπάρχει ανοιχτό και προσβάσιμο για  όλους. Για τον λόγο αυτό  σχεδιάζονται εκπαιδευτικά προγράμματα που διευκολύνουν την κάλυψη των ιδιαίτερων αναγκών  κάθε ομάδας  προς τη οποία απευθύνονται οι υπηρεσίες του Μουσείου.Στο πλαίσιο αυτό, χρησιμοποιείται ο βιωματικός, εμπειρικός τρόπος προσέγγισης ιδιαίτερα για τους μικρότερους επισκέπτες.

Εκθέματα 

Στα σημαντικά   εκθέματα του Μουσείου,  πολλά  εκ των οποίων είναι δωρεές ιδιωτών, σχολείων   ή φορέων, περιλαμβάνονται  αντικείμενα  σχολικής τάξης, μάθησης και ζωής, μαθητών και  εκπαιδευτικών και  στοιχεία  σχολικής ιστορίας και νομοθεσίας για την  σχολική εκπαίδευση  και πολιτική. Έχει δημιουργηθεί  αναπαράσταση  σχολικής τάξης του 1950,  στην  οποία υλοποιούνται  εκπαιδευτικά προγράμματα, ενώ εκτίθενται  τεκμήρια σημαντικών σταθμών  της ιστορίας της εκπαίδευσης    και εκπαιδευτικό υλικό από χώρες του εξωτερικού.. Η πρόσβαση στα εκθέματα είναι φυσική και  εν μέρει ψηφιακή.

Δράσεις 
Στο παραπάνω πλαίσιο εντάσσεται η διενέργεια,  τακτικών και περιοδικών  ερευνητικών, παιδαγωγικών, επιστημονικών και  πολιτιστικών - βιωματικών δράσεων, εντός και εκτός του Μουσείου. Οι δράσεις  απευθύνονται σε παιδιά, μαθητές/τριες των τριών βαθμίδων εκπαίδευσης, φοιτητές, ενήλικες, στην κοινωνία και την ευρύτερη επιστημονική κοινότητα, με αξιοποίηση των  εκθεμάτων του Μουσείου Σχολικής Ζωής και Εκπαίδευσης - ΕΚΕΔΙΣΥ  σε συνεργασία με εκπαιδευτικά Ιδρύματα και άλλα Μουσεία.

Εξωτερικοί Σύνδεσμοι 
 Αthinorama     Athensmuseums     Mixanitouxronou     Thebest     Upatras Library     Usatoday10best
 Πρόσβαση Χάρτης -Πληροφορίες Access  Map Information
 CC BY-SA 3.0

Παραπομπές

Βιβλιογραφία 

 Mus Ed - Μuseum School Education, Vol.2,Is. 1, 2021,  Εκδ. Μένανδρος-Μουσείο Σχολικής Ζωής και Εκπαίδευσης.
 Falk, J. and Dierking, L., Learning from Museums: Visitor Experiences and the Making of Meaning, Altamira Press – American Association for State and Local History, (Walnut Creek, 2000).
 Νικόνανου Ν., 2004, «Η οργάνωση της επικοινωνιακής πολιτικής ενός μουσείου και ο ρόλος της μουσειοπαιδαγωγικής», στο Μουσείο, επικοινωνία και νέες τεχνολογίες – Πρακτικά Α΄ Διεθνούς Συνεδρίου Μουσειολογίας, Τμήμα Πολιτισμικής Τεχνολογίας και Επικοινωνίας/Πανεπιστήμιο Αιγαίου, Μυτιλήνη.
 Τobelem.,Jean Mischel ː  H νέα εποχή των Μουσείων-Πολιτιστικό Ίδρυμα Ομίλου Πειραιώς (2015).
 Το μουσείο ταξιδεύει: Μια κινητή έκθεση με τη βοήθεια της ψηφιακής τεχνολογίας, 1ο Πανελλήνιο Συνέδριο - Το εκπαιδευτικό παιχνίδι στην τυπική και μη τυπική μάθηση, 14-15 Νοεμβρίου 2020..

Εικόνες